**পালিন** একটি ছোট পার্বত্য শহর এবং অরুণাচল প্রদেশ রাজ্যের ক্রা দাদি জেলার সদর দপ্তর। ক্রা দাদি জেলা তৈরির বিষয়টি অরুণাচল প্রদেশ সরকার অনুমোদন করেছিল। তৎকালীন মুখ্যমন্ত্রী নবম টুকি, অরুণাচল প্রদেশের ১৯তম জেলা হিসাবে, ৭ই ফেব্রুয়ারি ২০১৫ তারিখে ক্রা দাদি’র উদ্বোধন করেছিলেন। অরুণাচল প্রদেশে নিয়েশি উপজাতিদের বাস রয়েছে এবং ২০০১ সালের আদমশুমারি অনুসারে এখানকার জনসংখ্যা ৫৮১৬ জন।

মৌখিক সূত্র থেকে জানা যায় যে নিয়েশিরা উত্তর থেকে এসেছিল। তারা সুপুং নামে একটি শক্তিশালী নদীর পারাপারের কথা বলেছিল, সম্ভবত এটি চীনের সাংপো নদী। তারা চীন এবং তিব্বতে বৌদ্ধধর্ম পৌঁছোনোর আগেই স্থানটি ত্যাগ করে বর্তমান অঞ্চলে চলে এসেছিল। এই জন্য নিয়েশিদের উপর বৌদ্ধ ধর্মের কোনও প্রভাব নেই।  পালিন নির্বাচনী এলাকা) থেকে নির্বাচিত বিধায়ক হলেন  টাকাম টগর (পেরিও)।

ভূগোল
-----

পালিন শহরের গড় উচ্চতা হল ১০৮০ মিটার (৩৫৪০  ফুট)।

জলবায়ু
-------

পালিনে উপক্রান্তীয় পার্বত্য অঞ্চলের জলবায়ু (কোপ্পেন জলবায়ু শ্রেণিবিন্যাস সিডব্লিউটি) দেখা যায়। এখানে গ্রীষ্মকাল উষ্ণ এবং অতিবৃষ্টি দেখা যায়; শীতকালে আরামদায়ক ঠাণ্ডার সাথে স্বল্প বৃষ্টিপাত হয়। এটি উচ্চ ভৌগোলিক ভূখণ্ডসহ খুব পাহাড়ি অঞ্চল। বেশিরভাগ সময় এটি মেঘের দ্বারা আবৃত থাকে। অঞ্চলটিতে সারাক্ষণ ঝড়ো হাওয়া বয়।


| পালিন-এর আবহাওয়া সংক্রান্ত তথ্য |
| --- |
| মাস | জানু | ফেব্রু | মার্চ | এপ্রিল | মে | জুন | জুলাই | আগস্ট | সেপ্টে | অক্টো | নভে | ডিসে | বছর |
| সর্বোচ্চ গড় °সে (°ফা) | ১৫(৫৯) | ১৫(৫৯) | ১৭(৬৩) | ২০(৬৮) | ২০(৬৮) | ২৩(৭৩) | ২২(৭২) | ২৪(৭৫) | ২৩(৭৩) | ২২(৭২) | ১৯(৬৬) | ১৬(৬১) | ২০(৬৭) |
| সর্বনিম্ন গড় °সে (°ফা) | ৮(৪৬) | ৯(৪৮) | ১৩(৫৫) | ১৫(৫৯) | ১৬(৬১) | ২০(৬৮) | ১৮(৬৪) | ১৯(৬৬) | ১৮(৬৪) | ১৭(৬৩) | ১২(৫৪) | ৮(৪৬) | ১৪(৫৮) |
| অধঃক্ষেপণের গড় মিমি (ইঞ্চি) | ৩০(১.২) | ৫৪(২.১) | ৫৭(২.২) | ৯৬(৩.৮) | ২১০(৮.৩) | ৪০৫(১৫.৯) | ৫১০(২০.১) | ৩৬০(১৪.২) | ৪১১(১৬.২) | ১১৪(৪.৫) | ১৫(০.৬) | ২৭(১.১) | ২,২৮৯(৯০.২) |
| উৎস: World Weather Online |

সংস্কৃতি
--------

পালিন এবং তার সংলগ্ন অঞ্চলগুলি মূলত নিয়েশি উপজাতি অধ্যুষিত এলাকা।

এখানকার **হোলি রোজারি চার্চ**: এটি ইটানগরের বিশপ কর্তৃক প্রতিষ্ঠাপিত, এই খ্রিস্টান ক্যাথলিক গীর্জাটি এই অঞ্চলের ব্যাপক খ্রিস্টান প্রভাবকে প্রতিফলিত করে।

বেড়ানোর জায়গা
---------------

**হোলি রোজারি ক্যাথলিক চার্চ**টি রাজ্যের বৃহত্তম ক্যাথলিক গীর্জার মধ্যে একটি। এটি শহরের পাহাড়ের চূড়ায় অবস্থিত।

সুবনসিরি নদীর অন্যতম শাখা নদী **পালিন নদী** এই শহরের মধ্যে দিয়ে বয়ে গেছে। নদীটিতে ভেলায় করে রাফটিং (দুঃসাহসিক খেলা), মাছধরা হয় এবং নদীর তীর বনভোজনের জন্য আদর্শ স্থান।

জিরো, পরশুরাম কুণ্ড ( লোহিত জেলায়), মলিনিথান ( পূর্ব সিয়াং জেলায়), ভীষ্মক নগর (দিবাং উপত্যকা) ইত্যাদির মতো পর্যটনকেন্দ্রে এখান থেকে রাস্তা দিয়ে সহজেই পৌঁছুনো যায়।

উৎসব
----

নিয়েশি উপজাতিদের নিউকুম কৃষি উৎসব, এই শহরে উদযাপিত প্রধান উৎসব। নিউকুম কৃষি উৎসব ছাড়া, এখানকার মানুষ বড়দিন, দিওয়ালি এবং দশেরারও উদ্‌যাপন করে। কিছুদিন হল পালিনে লংতে ইউলো উৎসব উদযাপিত হচ্ছে।

জনসংখ্যার উপাত্ত
----------------

ভারতের আদমশুমারি ২০০১-এর হিসাব অনুযায়ী[হালনাগাদ], পালিনের জনসংখ্যা হল ৫৮১৬। নিয়েশিরা হল এই অঞ্চলের আদি অধিবাসী।

যোগাযোগ
-------

পালিন অরুণাচল প্রদেশের পশ্চিম দিকে অবস্থিত। রাজধানী ইটানগর শহর থেকে রাজ্য মহাসড়ক পথে জেলার অন্য অংশের সাথে পালিন যুক্ত। ইটানগর এবং জিরো থেকে নিয়মিত বাস এবং টাটা সুমো পরিষেবাগুলি পাওয়া যায়।

| পালিন সংলগ্ন স্থানসমূহ |
| --- |
| 

|  |  |  |
| --- | --- | --- |
| ন্যাপিন | তালি | ডাপোরিজো |
|  | 
**পালিন**
 | রাগা |
| সেপ্পা, সাগালী | য়াজালি, ইটানগর | জিরো |

 |

তথ্যসূত্র
---------

1. 1 2   । সংগ্রহের তারিখ ১৭ নভেম্বর ২০১৯।  `|শিরোনাম=` অনুপস্থিত বা খালি (সাহায্য)
2. 1 2  "Tourism in Arunachal Pradesh"। Arunachalpradesh.nic.in। ২০১২-০৩-২০ তারিখে মূল থেকে আর্কাইভ করা। সংগ্রহের তারিখ ২০১২-০৮-২০।
3. ↑  "Arunachal Tourism"। Arunachal Tourism। ১৯১১-১২-০৪। ২০১২-০৪-০৫ তারিখে মূল থেকে আর্কাইভ করা। সংগ্রহের তারিখ ২০১২-০৮-২০।
4. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।

বহিঃসংযোগ
---------

* PALIN by India travel portal[*স্থায়ীভাবে অকার্যকর সংযোগ*]
* 1962 Border War between India and China(Henderson brook report)
* Contact List for all Important Government Officials in Itanagar Includes Police, Telephone, Electricity and more  ওয়েব্যাক মেশিনে আর্কাইভকৃত ১৭ ফেব্রুয়ারি ২০১২ তারিখে

টেমপ্লেট:State and Union Territory capitals of India